## Odluka o određivanju robe i drugih stvari koje se uvoze s carinskog područja drugih republika u sklopu bivše - SFRJ, a ne smatraju se carinskom robom

### NN 67/1991 (12.12.1991.), Odluka o određivanju robe i drugih stvari koje se uvoze s carinskog područja drugih republika u sklopu bivše - SFRJ, a ne smatraju se carinskom robom

# VLADA REPUBLIKE HRVATSKE

Na osnovi članka 4. stavka 4. Carinskog zakona ("Narodne novine",
br. 53/A/91), Vlada Republike Hrvatske, na sjednici održanoj 11. prosinca
1991. godine, donosi

## ODLUKU

### o određivanju robe i drugih stvari koje se uvoze s carinskog područja drugih republika u sklopu bivše - SFRJ, a ne smatraju se carinskom robom

I

Ovom odlukom utvrđuju se robe i druge stvari što se ne smatraju carinskom
robom ako ih u carinsko područje Hrvatske s područja drugih republika bivše
SFRJ uvoze, unose ili primaju:

- hrvatski državljani,

- državljani drugih republika bivše SFRJ koji su, prema članku 79. Zakona
o boravku i kretanju stranaca ("Narodne novine", br. 53/91),
stekli status trajno nastanjenog stranca.

- drugi strani državljani koji su Stekli status trajno nastanjenog stranca
u Republici Hrvatskoj do 7. listopada 1991. godine ili nakon toga roka
ako je postupak za stjecanje toga statusa pokrenut prije toga datuma,

- građanskopravne osobe i pravne osobe što su 7. listopada 1991. godine
imale sjedište na području Hrvatske,

- poslovne i druge jedinice pravnih osoba sa sjedištem na području drugih
republika bivše SFRJ koje su 7. listopada 1991. godine imale sjedište na
području Hrvatske te pravne osobe nastale transformacijom navedenih poslovnih
ili drugih jedinica.

II.

Pored stvari iz članka 4. stavka 3. Carinskog zakona, carinskom robom,
prema ovoj odluci. ne smatra se:

1. roba i druge stvari koje su na dan 7. listopada 1991. godine bile
u vlasništvu ili posjedu osoba iz točke I. ove odluke, ili za koje se odlukom
nadležnog organa donesenom poslije tog roka utvrdi da su na dan 7. listopada
1991. godine bile u vlasništvu tih osoba, na temelju pravnog posla ili
drugog pravnog odnosa nastalog prije tog dana;

2. roba i druge stvari stečene poslije 7. listopada 1991. godine, na
temelju prodaje ili drugog pravnog posla s nekretninama, koje su na dan
7. listopada 1991. godine bile u vlasništvu osoba iz točke I. ove odluke
na području drugih republika u sklopu bivše SFR Jugoslavije;

3. roba iz drugih republika bivše SFRJ plaćena sredstvima dobivenim
po osnovi potraživanja osoba iz točke I. ove odluke prema fizičkim ili
pravnim osobama s prebivalištem ili sjedištem na području jedne od republika
iz sklopa bivše SFR Jugoslavije nastalih do 7. listopada 1991. godine:

4. roba stečena pravnim poslom koji je osoba iz točke I. ove odluke
zaključila do 7. listopada 1991. godine s drugom osobom s prebivalištem
ili sjedištem u jednoj od republika iz sklopa bivše SFRJ, i koja je porijeklom
iz jedne od tih republika ili koja je porijeklom iz trećih zemalja, a za
nju je plaćena carina do 7. listopada 1991. godine.

III

Potanje propise o načinu ostvarivanja prava proisteklih donošenjem ove
odluke donosi ministar financija.

IV.

Ova odluka stupa na snagu danom objave u "Narodnim novinama",
a primjenjuje se do 30. lipnja 1992. godine.

Klasa: 413-I14/91-01/02

Urbroj : 5030112-91-1

Zagreb, 11. prosinca 1991.

Predsjednik

**dr. Franjo Gregurić, v. r.**

Odluka, NN 67/1991-1773